Document ID: 32014R0491

REGULAMENTUL (UE) NR. 491/2014 AL COMISIEI
din 5 mai 2014
de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește limitele maxime de reziduuri pentru ametoctradin, azoxistrobin, cicloxidim, ciflutrin, dinotefuran, fenbuconazol, fenvalerat, fludioxonil, fluopiram, flutriafol, fluxapiroxad, glufosinat de amoniu, imidacloprid, indoxacarb, MCPA, metoxifenozid, pentiopirad, spinetoram și trifloxistrobin din sau de pe anumite produse
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 14 alineatul (1) litera (a),
întrucât:
(1)
La 5 iulie 2013, Comisia Codex Alimentarius (CAC) (2), la propunerea Comitetului Codex privind reziduurile de pesticide (CCPR), a adoptat limitele maxime de reziduuri Codex (CXL) pentru ametoctradin, azoxistrobin, buprofezin, carbofuran, clorotalonil, cicloxidim, ciflutrin, ciromazin, diclorvos, dicofol, diflubenzuron, dinotefuran, esfenvalerat, etofenprox, fenbuconazol, fenvalerat, fludioxonil, fluopiram, flutriafol, fluxapiroxad, glufosinat de amoniu, hexitiazox, imidacloprid, indoxacarb, MCPA, metoxifenozid, pentiopirad, forat, piraclostrobin, saflufenacil, sedaxan, spinetoram, spirotetramat, sulfoxaflor și trifloxistrobin.
(2)
Limitele maxime de reziduuri (LMR) pentru substanțele respective sunt stabilite în Regulamentul (CE) nr. 396/2005, cu excepția substanțelor dinotefuran, sedaxan și sulfoxaflor. Deoarece substanțele dinotefuran, sedaxan și sulfoxaflor nu sunt incluse în anexa IV la Regulamentul (CE) nr. 396/2005, se aplică valoarea implicită de 0,01 mg/kg prevăzută la articolul 18 alineatul (1) litera (b).
(3)
În conformitate cu Acordul OMC privind aplicarea măsurilor sanitare și fitosanitare (Acordul SPS), LMR ar trebui să fie adaptate la standardele internaționale, cu excepția cazului în care există o justificare științifică pentru a menține un nivel mai ridicat de protecție decât cel prevăzut de un standard internațional.
(4)
Prin urmare, Uniunea a prezentat CCPR o rezervă privind LMR-urile propuse pentru următoarele combinații de pesticide/produse: ametoctradin (brasicacee; legume cu frunze; ceapă verde); buprofezin (ceai); clorotalonil (toate produsele); cicloxidim (brasicacee; ouă); ciromazin (toate produsele); diclorvos [ouă; păsări de curte (organe comestibile, grăsime, carne]; orez; grâu); dicofol (ceai); diflubenzuron (toate produsele); dinotefuran (brasicacee; legume fructoase; legume cu frunze, cu excepția năsturelului); fenvalerat (broccoli chinezesc); fluxapiroxad (fructe sâmburoase); glufosinat de amoniu (fructe tropicale și subtropicale asortate; coacăze; cartofi; fructe sâmburoase); hexitiazox (toate produsele); imidacloprid (țelină); metoxifenozid (cucurbitacee); pentiopirad (brasicacee cu inflorescență; fructe sâmburoase; legume cu frunze); forat (toate produsele); saflufenacil (toate produsele); spinetoram (țelină; spanac și brasicacee); și sulfoxaflor (toate produsele).
(5)
Prin urmare, CXL-urile pentru ametoctradin, azoxistrobin, cicloxidim, ciflutrin, dinotefuran, fenbuconazol, fenvalerat, fludioxonil, fluopiram, flutriafol, fluxapiroxad, glufosinat de amoniu, imidacloprid, indoxacarb, MCPA, metoxifenozid, pentiopirad, spinetoram și trifloxistrobin ar trebui să fie incluse în Regulamentul (CE) nr. 396/2005 ca LMR-uri, cu excepția cazurilor în care acestea se referă la produse care nu sunt stabilite în anexa I la regulamentul menționat sau în cazul în care acestea sunt stabilite la un nivel mai mic decât LMR-urile actuale. Aceste CXL-uri sunt sigure pentru consumatorii din Uniune (3).
(6)
În ceea ce privește substanțele fenvalerat și fludioxonil, au fost stabilite LMR-uri pentru mai multe produse prin Regulamentul (UE) nr. 79/2014 al Comisiei (4). Deoarece regulamentul menționat se aplică de la 19 august 2014, este adecvat ca LMR stabilite pentru fenvalerat și fludioxonil prin prezentul regulament să se aplice de la aceeași dată.
(7)
Prin urmare, Regulamentul (CE) nr. 396/2005 ar trebui modificat în consecință.
(8)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Anexele II și III la Regulamentul (CE) nr. 396/2005 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Cu toate acestea, se aplică de la 19 august 2014 în ceea ce privește LMR-urile pentru fenvalerat și fludioxonil în mango cu numărul de cod 0163030.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 mai 2014.

Labels: 0
3
17
6